Basa Sunda Maca Miara Tatangkalan Yusnia jeung mamahna resep miara tatangkalan. Anu dipelakna téh tangkal anu gancang kaala hasilna. Aya bawang jeung salédri, dipelakna dina émbér butut jeung dina kaléng urut wadah cét témbok. Ari surawung jeung céngék mah dipelakna langsung dina taneuh. Asalna mah melakna téh ukur dua-tilu tangkal waé. Tangkal bawang daun jeung salédri mani gancang ngalobaan. Nya terus dirintahkeun kana wadah séjén . kitu deui tangkal surawung jeung tangkal céngék, lila-lila mah jadi nambahan loba. Tangkal bawang daun jeung salédri geus mindeng diala. Ku sabab hadé piara, tatangkalan téh jadina mani marontok. Tangkal céngék buahna meni leubeut, anu geus asak mah bareureum. Lamun keur usum halodo, Yusnia teu poho nyéboran tatangkalan, isuk-isuk jeung pasosoré. Salian ti éta, sok digemuk deuih. Lamun rék masak, mamahna Yusnia mah tara kungsi meuli bawang atawa salédri. Da cukup ku meunang ngala waé. Kitu deui lamun rék nyambel, céngék na téh menang ngala tina tangkal pelak sorangan. Rajin ngurus pepelakan téh réa mangpaatna. Henteu ngan ukur resep wungkul, sarta matak jadi bungah. Getol ngurus tatangkalan anu carana téh teu hésé, tapi hasilna ngabantu pisan. Mamahna Yusnia bisa ngirit résiko dapur. Kitu deui ka tatanggana bisa nyieun kahadéan. Anu pangmindengna dibagikeun ka tatangga mah céngék. Apan dina sakalina ngala téh sok meunang loba, tepi ka saayakan.
Nganggeuskeun kalimah Angeuskeun kalimah di handap, dumasar kana eusi bacaan! 1. Karesep Yusnia jeung mamahna téh nyata________________________ 2. Ari nu dipelakna téh tatangkalan anu gancang _____________________ 3. Anu dipelakna dina émbér butut jeung kaléng urut cét nyaéta_______________ 4. Ari surawung jeung céngék mah dipelakna langsung dina _____________ 5. Lantaran hadé piara, éta tatangkalan téh mani ______________________
Basa Sunda Maca Hayam Pelung Kongkorok....., kongkorongok...... Kadéngé sora hayam mani lambat. Jaba tarik deuih sorana téh. "Hayam pelung anu saha? Boga Irfan?" Jaka nanya waktu keur ulin diburuan imah Iran. "Anu Bapa, pamasihan ti Mang Candra," tembal Irfan. "Karék lima poé di dieuna gé. Ngahaja meunang mawa ti Cianjur." "Aya sabaraha hiji hayamna?" Jaka nanya deui. "Aya sajodo, ngan bikangna mah kandangna dipisahkeun," témbal Irfan. Hayam pelung anu jago buluna beureum. Ari bikangna mah hideung. Kandang anu ditempatan ku hayam jagona mah luhur, maké tihang tina awi. Anu matak mun keur kongkorongok téh sorana sok kadéngé ka tempat anu rada jauh. "Ari parabna sarua jeung hayam biasa?" Jaka nanya deui "Sarua parabna bakatul meunang ninyuh. Sawaktu-waktu ku bapa sok diparaban belut atawa tomat. Témbal Irfan. "Tara diadukeun nya hayam pelung mah," ceuk Héndra. "Tara atuh. Da barinagé teu meunang nagdukeun hayam mah. Karunya bisi hayamna gering, terus paéh," omong Jaka. "Sok diamndian tara?" Héndra nanya. "Osok. Sarua apan hayam gé awana kudu beresih. Mun geus dimandian, teus dipoyankeun dina karung." Omong Irfan "Ari engkéna rék sina baranahan?" Jaka nanya.
"Arék atuh. Ngarah jadi loba," témbal Irfan. Kamus Alit Lambat = suaranya terdengar panjang atau lama Bikang = betina Jago = jantan Baranahan = beranak Ngajawab Pananya 1. Meunang ti mana hayam pelung boga bapana Irfan téh? ... 2. Kumaha warna bulu hayam nu bikang téh? ... 3. Kumaha warna bulu hayam nu jago téh? ... 4. Ari diparabana sok ku naon waé? ... 5. Naha éta hayam téh maké osok dimandian? ...
Maca Éndah Dicontoan heula ku Ibu Bapa Guru. Pék baca ieu sajak hareupeun kelas, bandungan ku anu séjén! Hujan Langit nurunkeun hujan hujan nyuburkeun lahan lahan pikeun kahirupan sakumna mahluk Pangéran Cihujan maseuhan bumi diseuseup akar Tutuwuhan morontok jadi dagoan sing sabar Hasil tatanén jadi rejeki kadé bisi bangkar Cur hujan Geura siram
taneuh bareulah Geura eusian sumur saraat Geura palidkeun kokotor runtah Cur hujan tapi ulah jadi banjir Sing karunya ka abdi bisi kudu terus ngungsi Ngajawab Pananya Sanggeus maca jeung ngabandungan sajak bieu, ayeuna pék ku hidep jawab! 1. Nurunkeun naon langit téh? 2. Kumaha akibatna pikeun lahan? 3. Cihujan téh terus dikumahakeun ku akar? 4. Naon sababna ngadagoan tutuwuhan téh kudu sabar? 5. Lamun aya hujan, sumur bakal kumaha? 6. Naon anu sok dipalidkeun ku cihujan téh? 7. Naon sababna turunna hujan ulah jadi banjir? 8. Ari di tempat hidep kungsi aya banjir?
Nuliskeun Hasil Tina Tatangkalan 1. Tomat jeung jambu Tatangkalan anu sok diarah buahna nyaéta ... 2. Malati jeung eros Tatangkalan anu sok diarah kembangna nyaéta ... 3. Seureuh jeung salam Tatangkalan anu sok diarah dauna nyaéta ... 4. Sampeu jeung hui
Tatangkalan anu sok diarah beutina nyaéta ... 5. Jati jeung mahoni Tatangkalan anu sok diarah kaina nyaéta ... Ngalengkepan Kalimah Pigawé kawas conto dina nomer 1 ! 1. Hujan angin Basa keur hujan angin aya tangkal mahoni rungkad. Kamus Alit Beuti Keueung Angin puyuh : angin puting beliung : mata air Sirah cai : umbi : membuat takut 2. Ombak laut Ti kajauhan kadéngé ... tingjalegur, matak keueung. 3. Angin puyuh Kamari imah loba nu rungkas diamuk ku... 4. Galengan sawah Sing ati-ati leumpang dina ... téh, bisi labuh. 5. Sirah cai Kudu dipiara... téh, sabab dibutuhkeun ku saréréa.
Pancén Sapopoé A. Maca Bedas Kagiatan Poé Ahad Biasana ari poé Ahad téh Susan jeung Danial sok diajak jalan-jalan ku ibuna jeung ku apana. Tapi poé Ahad ayeuna mah henteu. "Naha teu jalan-jalan, Pa?" Susan nanya. "Badé aya tamu," témbal apana. "Mending urang meresihan buruan, yu," ceuk ibuna. "Tapi hoyong diburuhan," ceuk Danial. "Ih, Danial mah geuning nyungkeun diburuhan," ceuk Susan. Da buruhanana ogé badé ditabungkeun sapalih," omong Danial. "Muhun, engké ku Ibu diburuhan. Teras engké dipangdamelkeun ager," ceuk ibuna. "Asik... Ibu badé ngadamel ager," ceuk Danial. Susan nyapukeun runtah di buruan, terus digundukkeun. Lolobana mah kalakay jambu aér jeung nangka. Runtahna ku Danial disodokan ku pengki, terus diakutan kana wadah runtah di juru buruan tukang. "Runtah dangdaunan sareng runtah pelastik pisahkeun heula," ceuk Susan. "Muhun da ieu gé,"témbal Danial.
"Botol pelastik mah engké sok aya anu mulung. Gundukkeun wé, tuh caket kandang hayam," ceuk Susan. Teu kungsi lila ogé buruan téh geus lening. Geus kitu mah terus dicébor, ngarah seger. Apan ari keur usum halodo mah buruan téh sok babari ngebul. "Meresihan kandang hayam mah alim, ah," ceuk Danial. "Wios ku Apa meresihan kandang hayam," ceuk apana. "Tadi ku Danial tos diparaban?" "Entos," témbal Danial. "Hayam anu hawuk mah nuju ngendog, tadi kakuping kokotak." "Muhun. Endogna tong dicandakan, ngarah seueur. Urang sina megar, ngarah baranahan," ceuk apana. Ngajawab Pananya Pék ku hidep jawab! 1. Saha anu sok biasa diajak jalan-jalan saban poé Ahad téh? ... 2. Ari harita naon sababna teu diajak jalan-jalan? ... 3. Saha anu ngajak meresihan buruan téh? ... 4. Runtah anu meunang nyapukeun téh terus dikuma- hakeun? ... 5. Ari anu ceuk Susan kudu dipisahkeun, éta téh naon? ... 6. Naha maké kudu dipisahkeun heula? ... 7. Ngarah naon buruan téh maké dicébor? ...
Basa Sunda Maca Paguneman Meresihan Lapang Voli Isuk-isuk, Hérman geus disampeur ku sobat-sobatna. Iwan, Yoséf, Kania, jeung Burhan. Hérman: "Rék ka marana ieu téh?" Kamus Alit Gancangkeung : cepetan Burhan : "Apan rék mantuan meresihan lapang voli." Jujukutan : rumput Kania: "Hayu atuh, gancangkeun!" Babari : gampang Hérman: "Ari urang rék mantuan naon?" Iwan : "Loba nu bisa dibantuan ku urang mah." Kania : "Sasapu jeung ngumpulkeun runtahna." Yoséf : "Atawa nyabutan jujukutan." Hérman: "Atuh mending maké koréd nyabutan jujukutan mah." Iwan : "Tah enya, ngarah babari. Boga korédna?" Hérman: "Aya. Urang cokot heula di tukang." Yoséf : "Sakalian mawa pengki deuih." Hérman: "Teu boga pengki mah. Anu bogaeun téh Ineu." Kania : "Tah enya, Ineu gé urang sampeur deuih." Sanggeus nyampeur Ineu, bring deui ka lapang voli. Didinya geus loba anu keur digarawé, dipingpin ku ketua Karang Taruna. Aya anu ngoméan rambang jeung mageuhan tihangna, aya anu nyieun bangku dadakan tina awi. Ari barudak anu genepan mah tugasna ukur meresihan lapang jeung ngakutan runtahna. Herman: "Engké mah bakal ramé deui nya di lapang téh." Ineu : "Enya. Apan rék aya acara Agustusan." Iwan : "Ceuk Kang Rudi mah rék aya pertandingan voli."
Burhan : "Wah, resep atuh. Meureun anu miluanana sakalurahan, nya?" Kania : "Enya. Anu matak ayeuna lapangna dibébérés heula." Iwan : "Pasti juarana ti RW urang." Ineu : "Urang dukung ku saréréa." Yosef: "Nu penting mah ayeuna urang beresihan heula lapangna." Kania : "Mun lapangna genaheun mah, urang moal éra ku RW séjén." Burhan: "Hayu ah sing getol digawéna. Tuh mangkaning geus aya nu mawa konsumsi." Hérman: "Kudu beuki getol ari aya konsumsi mah." Saméméh lohor, nu mémérés lapang voli téh reureuh heula. Engké soré rék dituluykeun deui, sabab nyieun bangku mah tacan anggeus. Kamus Alit Reureuh : istirahat Nyieun : membuat Nganggeuskeun Kalimah Anggeuskeun bacaan di handap, dumasar kana paguneman bieu! 1. Barudak anu genepan téh rék mantuan... 2. Ceuk Kania, anu bisa dipigawé téh nyaéta... 3. Ari ceuk Yoséf mah aya deui tambahna, nyaéta... 4. Hérman inditna mawa koréd, sangkan... 5. Anu meresihan lapang voli téh dipingpin ku... 6. Éta lapang voli dibebenah heula, sabab... 7. Ceuk Kania, lamun lapangna genaheun mah... 8. Ari nu nyebutkeun geus aya nu mawa konsumsi nyaéta... 9. Anu meresihan lapang voli téh reureuh heula... 10. Anu rék dituluykeun dipigawé engké soré nyaéta...
Kamus Alit Lambat = suaranya terdengar panjang atau lama Bikang = betina Jago = jantan Baranahan = beranak Ngajawab Pananya 6. Meunang ti mana hayam pelung boga bapana Irfan téh? ... 7. Kumaha warna bulu hayam nu bikang téh? ... 8. Kumaha warna bulu hayam nu jago téh? ... 9. Ari diparabana sok ku naon waé? ... 10. Naha éta hayam téh maké osok dimandian? ...